Svíb (rod)

Svíb (iné slovenské názvy pozri v článku svíb; lat. Swida, Svida, Thelycrania) je v niektorých (skôr starších) systémoch rod rastlín z čeľade drieňovité (=staršie: svíbovité; Cornaceae). V iných (najmä novších) systémoch tento rod neexistuje a jeho obsah sa považuje za súčasť rodu drieň (Cornus) v širšom zmysle; v rámci tohto rodu Cornus v širšom zmysle ho niekedy konkrétnejšie nahradzujú nasledujúce taxóny:
 v starších systémoch buď sekcia Microcarpium (=sekcia Thelycrania) alebo podrod svíb (Swida, =Thelycrania);
 v novších systémoch buď  podrody Kraniops a Mesomora (a prípadne aj Yinquania) alebo ojedinele podrod svíb (Swida, =Thelycrania).

Vnútorná systematika 
Rod Swida sa niekedy delil na podrody, napr. podľa Holuba 1998 sa delil na podrody Kraniops (väčšina druhov), Umbellicrania (1 druh), Mesomera (2 druhy) a Yinquania (2 druhy). 

Príklady druhov, ktoré patrili do rodu Swida sú: 
svíb krvavý (Swida sanguinea; synonymum: Cornus sanguinea) 
svíb južný (Swida australis; synonymá: Cornus australis, Cornus sanguinea subsp. australis)
svíb červenkastý (Swida hungarica; synonymá: Cornus hungarica, Cornus sanguinea subsp. hungarica)
svíb biely (Swida alba; synonymum: Cornus alba) 
svíb výbežkatý/svíb výhonkatý (Swida sericea; synonymum: Cornus sericea)

Ostatné podrobnosti pozri v článku drieň (rod) (v rámci neho pozri podrody Kraniops, Mesomora a Yinquania).

Zdroje

Drieňovité